
Manifestând un interes tot mai susţinut pentru arta populară, 
pentru frumuseţile şi măiestria cu care străbunii noştrii au ştiut 
să realizeze opere inegalabile de valori artistice, sîntem datori 
să păstrăm şi să transmitem mai departe această făclie a ta¬ 
lentului, sistem atizînd valorile, adăugîndu-i noi comori din 
viaţă, cu izvor de inspiraţie pentru arta populară. 

Broderia românească este alcătuită dintr-o varietate extrem 
de mare în ceea ce priveşte realizarea prin cusături, precum 
şi posibilităţile nelimitate de aplicare. 

Permite realizarea unor obiecte de o înaltă valoare artistică, 
menite să înfrumuseţeze interioarele căminelor noastre cit şi 
unele piese de îmbrăcăminte. 

Modelele prezentate sînt în mare parte preluate direct după 
unele obiecte împodobite cu motive populare, altele inspirate 
şi prelucrate, avînd Ia bază sistemul geometric şi floral. 


Lucrarea prezintă două părţi: In prima parte sînt cuprinse 
noţiuni privind materialele întrebuinţate, amplasarea motive¬ 
lor în execuţia fetelor de masă, şerveţelelor, precum şi punc¬ 
tele de lucru folosite în broderia românească. 

Partea a Il-a prezintă pe hîrtie milimetrică un număr de 112 
modele, majoritatea color. O parte dintre ele se folosesc în 
ornamentarea şerveţelelor, feţelor de masă, iar celelalte pot 
constitui motive ornamentale pentru ii. bluze, sau alte obiecte 
după gustul şi fantezia celor care iubesc această artă a cusă¬ 
turilor româneşti. Se adresează atît tinerilor fete cît şi marei 
mase de femei cu dorinţa de a contribui la transmiterea şi îm¬ 
bogăţirea folclorului nostru în ceea ce priveşte arta broderii¬ 
lor româneşti nesecat izvor de inspiraţie, 

CUVÎNT ÎNAINTE 


Arta populară românească, prin tradiţia ei străveche consti¬ 
tuie unul din aspectele esenţiale ale culturii poporului nostru. 

Multiplele domenii in care se manifestă, sînt dovezi de afir¬ 
mare a înaltelor posibilităţi creatoare, a talentului şi indemină- 
rii pe care artistul popular a ştiut să le îmbine în mod armonios, 
reuşind să creeze obiecte de o înaltă valoare artistică, care să-i 
întovărăşească de-a lungul anilor atît în munca depusă zi de zi 
cit şi în clipele de răgaz. 

în toate domeniiie de afirmare a artei populare, începînd de 
la prelucrarea artistică a lemnului, a metalelor, împodobirea ca- 
selor, a obiectelor de port, sînt dovezi că arta s-a dezvoltat strîns 
legată de difer iţele aspecte aie vieţii, în care rolul principal l-a 
avut poporul, care a iubit şi iubeşte viaţa, iubeşte frumosul, fiind 
înzestrat cu o puternică forţă creatoare, avînd în prezent mari 
posibilităţi de dezvoltare. 

Unul din elementele principale, cu roi hotărîtor în arta popu¬ 
lară, în evidenţierea specificului naţional, 11 constituie portul 
popular, dezvoltîndu-se de-a lungul secolelor in strînsă legătură 
cu condiţiile de viaţă socială şi economică. 

Costumul popular din ţara noasfră se prezintă aparent dife¬ 
rit de ia o zonă ia alta, însă şi-a păstrat pe întreaga sa existenţă 
o structură unitară în ceea ce priveşte materia primă din care 
se execută, croiala, coiorifui şi ornamentaţia. 

Păsttînd această notă generală a structurii sale, cu toate 
transformările prin care a trecut în cursui istoriei, căpăfînd pe 

lingă funcţia ce o îndepiinea ia început strict practică şi funcţia 
estetică, diferenţiată de la o zonă Ia alta, costumul popular şj-a 
păstrat compoziţia simpiă şi clară, potrivită pentru orice vîrstă 
şi împrejurare. Modul de ornamentare, punctele de lucru folo¬ 
site, precum şi coloritul în piesele de port popular, scot în evi¬ 
denţă uneie deosebiri esenţiale care duc la originaiifafea şi dife¬ 
renţierea artei populare româneşti faţă de arta altor popoare. 

Cunoaşterea şi studierea portului popular în ceea ce priveşte 
tipul şi caracteristicile sale pe diverse zone etnografice fac obiec¬ 
tai unor cercetări ample întreprinse de specialişti. 

Astăzi, în condiţiile vieţii moderne, cînd se acordă o mare 
atenţie acestor documente grăitoare de frumuseţe ale artei popu¬ 
lare, se cuvine să lim receptivi la minunatul tezaur păstrat din 
generaţie în generaţie, la conservarea a tot ceea ce este sem¬ 
nificativ şi valorificarea elementelor tradiţionale ca sursă de 
inspiraţie pentru arta profesională cu multiple aplicări în practică. 

Aplicarea artei populare, alimentată de surse inepuizabiie 
aie trecutului, se face simţită în tot mai multe domenii ale ac¬ 
tivităţii noastre, începînd cu obiecteie decorative, uz casnic, de 
îmbrăcăminte etc. dînd forme străiuci/oare celor mai modeste 
locuinţe, stimulînd o puternică forţă creatoare în ceea ce priveşte 
gustai pentru frumos. Această flacără veşnică a talentului stră- 
buniior noştri, la a cărei incandescenţă generaţiiie viitoare tre¬ 
buie să găsească izvor de inspiraţie, se cere păstrată şi îm¬ 
bogăţită. 


% 

In acest context am considerat o datorie oferirea cî- 
torva sugestii în ceea ce priveşte aplicaţiile cusăturilor populare 
precum şi un număr de mode/e prejuafe din bogata artă a costu¬ 
mului popular, din care o parte adaptate pentru împodobirea 
decorativă a unor obiecte din locuinţa noastră, cum ar ii: feţe 
de masă, milieuri, şerveţele, garnituri de seturi, perdele, perne 
etc., cît şi pentru unele piese de îmbrăcăminte, cu spe¬ 
ranţa că cel puţin unui dintre aceste modele va satisface gus¬ 
tul cititoarelor care îndrăgesc arta cusutului, mijloc de exprimare 
a frumosului şi iscusinţei femeii. 

Avînd în vedere marea varietate pe care o prezintă cusă¬ 
turile româneşti, precum şi muifipieie domenii de apiicare ale 


acestora, aş dori ca aceste clteva sugestii şi modeie prezentate 
să constituie un stimuient în ceea ce priveşte talentul şi imagi¬ 
naţia creatoare a cititoarelor în culegerea şi realizarea de noi 
modele, în vederea ridicării artei populare pe culmile cele mai 
înalte ale gustului pentru frumos. In spirifui dragostei pentru 
portul popular şi cultivarea tradiţiilor româneşti. 

In ce măsură voi reuşi să satisfac aceste încercări, rămîne la 
aprecierea cititoarelor, exprimîndu-mi recunoştinţă faţă de ob¬ 
servaţiile şi sugestiile pe care vor binevoi a le face. 


AUTOAREA 





^j| DESPRE 

CUSĂTURILE ROMÂNEŞTI 


Prin cusătură se înţelege aria de a decora un ob'ect textil cu 
diferite materiale prin folosirea acului. Rezultînd ca un proces 
ulterior ţesutului, cusătura constituie un adaos suplimentar şi se 
realizează pe baza operaţiunii de numărare a firelor ţesăLinii. 

Originea cusăturilor este foarte veche, bazîndu-se la început 
pe caracterul strict practic pe care şi l-au imprimat prin funcţia 
care au îndeplinit-o în realizarea îmbrăcămintei şi a celorlalte 


obiecte de uz casnic. Iniţial, cusătura îndeplinea funcţia de prin¬ 
dere a părţilor componente a acestor obiecte. 

Cu timpul însă, cusăturile încep să capete pe lingă rolul prac¬ 
tic şi un rol decorativ, fapt care a dus la un susţinut interes în 
dezvolLarea cusăturilor ornamentale ; de aici începe diferenţie¬ 
rea de la o zonă la alta, se conturează caracterul naţional pro¬ 
priu pe care se bazează aceste cusături. 

Tj’n rol important în realizarea unei cusături îl au punctele 
de lucru şi modul de folosire al acestora, 


punctele de lucru folosite 
^ ÎN CUSĂTURILE româneşti 


Punctul, reprezintă unitatea care se realizează prin mînuirea 
acului, din a cărui repetare Jntr-o anumită tehnica se obţine un 
motiv ornamentai Unitatea tehnică este dictată de un calcul 
precis, rezultat din acordul stabilit între firele de ţesătură şi cele 
cu care se coase. Fiecare punct are o valoare proprie a sa bine 
stabilită, ele se compun numai din linii drepte în poziţie orizon¬ 
tală, verticală sau oblică, a căror orientare ca şi a firelor din 
pînză, formează un acord perfect cu motivele geometrice care 
sînt specifice cusăturilor româneşti, în ceea ce priveşte folosirea, 


numărul punctelor este restrâns, însă prin respectarea lor, prin 
variaţii tehnice şi coloristice se pot obţine compoziţii ornamen¬ 
tale nelimitate, diferenţiate de la o zonă Ja alta. 

Cu toate deosebirile ca aspect pe care ie prezintă cusăturile 
de Ia o zonă etnografică la alta, în ceea ce priveşte multitudinea 
tehnicilor de lucru, se folosesc peste lot un număr mare de 
puncte comune, începînd cu cele mai simple şi pînă la cele mai 
complete, de la cele mai vechi şi pînă la cele mai noi, cu ace- 

eaşi intensitate în toate domeniile cusăturilor, cît şi pe întregul 
teritoriu al tării noastre. 

Din punct de vedere al funcţiei din cadrul unei compoziţii or¬ 
namentale, se disting două categorii de puncte : 

A — Puncte întrebuinţate cu rol practic* 

B — Puncte întrebuinţate cu rol ornamental. 

în categoria punctelor întrebuinţate cu rol practic sînt in¬ 
cluse punctele folosite pentru unirea foilor de pînză, precum şî 
cele pentru obţinerea tivului acestora. 

a) Pentru unirea toilor de pînză se întrebuinţează : 

— punctul înaintea acului î 

— punctul în urma acului ; 

— punctul oblic pe muchie ; 

— punctul de cheiţă. 

b} Pentru obţinerea unui tiv al pînzei se pot folosi următoa¬ 
rele puncte : 

— punctul de tigheî ; 

— punctul — tiv cu găurele ; 

‘— punctul de drug ; 

—- punctul de feston. 

Cea de a doua categorie de puncte, avînd rolul ornamental 
cuprinde două grupe : 

— puncte cusute pe fire numărate pe pînză ; 

— puncte cusute pe fire scoase din pînză* 


A. PUNCTE ÎNTREBUINŢATE CU ROL PRACTIC 


a. Puncte pentru unirea foilor de pînză 


l. Punctul înaintea acului (fig. 1) 


Este unul dintre cele mai simple puncte şi se execută de la 
dreapta spre stingă, cu împunsături înaintea acului egale pe faţa 
şi pe dosul lucrului, la distanţa stabilită iniţial de 2—4 fire, obţi- 


Fig, 1 . Punctul înaintea acului. 



nîndu-se un şir de linioare întrerupte orizontal. Prin repetarea 
punctelor cu distanţe şi mărimi diferite sau a modului de dispu¬ 
nere a rîndurilor se pot obţine puncte de ornamentaţie avînd la 
bază tehnica punctului înaintea acului. 


2. Punctul în urma acului (fig. 2) 


Este un punct mai rezistent decît primul şi se execută de la 
dreapta la stînga. 

Pentru primul punct se ia pe ac o distanţă de două ori mai 
mare, adică atîtea fire cît socotim pentru două puncte. Se în¬ 
fige acul pe faţă, la jumătatea acestei distanţe şi se scoate tre- 
cînd pe dos peste trei puncte. 



Fig. 2. Punctul în urma acului. 


Se înfige din nou acul pe faţă în urmă, lăsînd distanţa unui 
singur punct, urmînd a-1 scoate pe dos, tot peste trei puncte. 

Pe faţă apar puncte şi distanţe egale intre ele. Se întrebuin¬ 
ţează pentru cusături simple, avînd însă frecvente întrebuinţări 
şi ca punct de ornamentaţie. 

3, Punctul oblic pe muchie (fig, 3) 


b. Puncte folosite pentru tivuri 


Se realizează de la dreapta spre stingă, iar împunsăturile se 
formează în linie oblică atît pe faţă cît şi pe dos, linia punctelor 
fiind dreaptă. 


Tivurile se execută pentru ca marginea ţesăturilor să nu se 
destrame, deci în scopul sporirii rezistenţei acesteia, precum şi 
cu caracter decorativ, conferinthi-le un aspect cît mai frumos, Se 


Acul se introduce spre stingă în material în linie oblică, luînd 
un număr stabilit de fire pe lung şi tot atîtea pe lat şi se scoate 
oblic după acelaşi număr de fire. Se obţine astfel, pe faţa lucru- 





Fig. 5. Cusătură pe muchie în punct oblic 


lui, un şir de linii oblice intr-o direcţie, iar pe dos vor fi în di¬ 
recţie contrară* 

Cusătura pe muchie se realizează prin punctul oblic pentru 
fixarea a doua părţi de material. Ca şi celelalte puncte, prin va- 
naţii de mărimi şi înclinare, oferă posibilităţi în folosirea lui ca 
punct de ornamentaţie. 


4. Punctul de cheiţă (fig* 6 şi 7) 


Este un punct de unire a două foi de material* Se poate rea¬ 
liza prin puncte de feston egale sau neegale în ce priveşte îm¬ 
punsătura, mai rare sau mai dese, căpătînd diverse forme, dintre 
care cele mai frumoase sînt cbeiţele dantelate, surprinzător de 
variate în ce priveşte tehnica de lucru. 



Fig. 6. Punctul de cheiţă cu Fig* 7. Punctul ele cheiţă cu 

puncte de feston egale, puncte de feston Inegale. 

formează printr~o dublă îndoire a ţesăturii şl fixării în mai multe 
moduri* 

Tivurile pot avea diferite lăţimi Începînd cu cele mai înguste 
de la cîţiva milimetri şi mai late pmă la circa şase centimetri, in 
funcţie de materialul şi destinaţia obiectelor tivite. Tivurile 
foarte înguste se obţin prin rularea margin i materialului şi se 
execută puncte de drug sau feston, precum şi punctul de tighel 
în diferite variante. 

Pentru fixarea tivurilor mai late se folosesc tivurile cu 
găurele : 


L Tiv executat în punct de tighel (fig, 8) 


Se întrebuinţează la prinderea tivurilor şi constituie punctul 
de bază în executarea ajunirilor. 

în obţinerea unui tiv frumos executat trebuie să avem în ve¬ 
dere în primul rînd executarea colţurilor acestuia. 

După ce s-a fixat lăţimea tivului, aceeaşi pe loate laturile, 
ţiriînd cont de plusul de 0,5 cm, care se îndoaie în interiorul ti¬ 
vului, se scot firele stabilite şi se trece la executarea colţurilor. 
Colţurile tivului cu găurele se poate face hi două feluri şi 
anume : colţ în care găurelele trec peste tivuri şi colţ în care 
găurelele se fac numai pmă la tivuri. 

Pentru colţul cu găurele peste tiv, firele se scot pînă la capă¬ 
tul materialului, apoi se îndoaie prima şi a doua parte a tivului. 
Pentru a nu fi prea gros, materialul ce intră înăuntrul tivului se 


Este un punct care generează din punctul 5n urma acului fo¬ 
losit atît în scop practic cît şi ca punct ornamental. Se formează 
ca şi punctul în urma acului, cu deosebire că la punctul de pe 
faţa lucrului se împunge acul în acelaşi loc cu punctul dinainte, 


Fig, 8. Punctul de tîghaL 


iar pe dos acul se scoate la distanţă de două puncte. Jumătate din 
această distanţă reprezintă punctul de tighel terminat, iar cea¬ 
laltă jumătate este pentru următorul punct. Punctul de tighel 
formează o linie simplă, fără nici un interval, care poate fi ori¬ 
zontală, verticală sau oblică. Este punctul folosit în fixarea unui 
tiv, dar constituie elementul de bază în structura punctelor for¬ 
mate din mai multe linii, folosit ca punct ornamental, pentru 
conturarea unui motiv, delimitarea unui grup de motive sau 
pentru realizarea de motive, 



2 . Tiv executat cu găurele 


Găurelele se formează prin scoaterea unui număr de fire, în 
funcţie de desimea şi grosimea materialului şi fixarea în grupuri 
a firelor rămase. 



Fig, 9, Găurele simple. 



Fig. 10, Colţ cu găurele peste tiv* Fig, 11. Colţ cu găurele pînă la tiv* 

































taie la colt cu 0,5 cm în afară de la semn în acelaşi sens pentru 
ca aplicarea colţurilor peste tiv să fie la fel. Găurelele de la 
colţuri se vor executa înainte de însăilare ; se coase latura colţu¬ 
lui cu puncte fără să se observe, se potrivesc găurelele unele 
peste altele şi se fixează cu punct oblic. 

în cazul colţului cu găurele pînă la tiv r firele se scot pini 
în punctul unde se întretaie dintre o lalură cu cealaltă. 

Se aduce vîrful colţului pînă în punctul unde firele se între¬ 
taie. Se machiază diagonala formată prin îndoirea colţului apoi 
se Laie la 0,5 cm de la îndoiturâ, eliminîndu-se un triunghi. 

Tivul se întoarce pe dos, se suprapune îndoiturâ, se însăi¬ 
lează colţul pe îndoiturâ şi apoi se coase în punct de tighel, se 
desfac rezervele, se calcă şi se întoarce pe faţă, se însăilează 
tivurile şi apoi se trece la executarea găurelelor. Găurelele se 
lucrează pe dosul lucrului, începînd de la stingă spre dreapta, cu 
marginea îndreptată spre persoana care lucrează. Pot fi simple şi 
duble. 

Găurelele simple (fig. 9). Se întăreşte firul de aţă şi se iau pe 
ac 2—4 fire, dînd firul de aţă pe dedesubtul acului, pentru a 
forma nodul care va strînge firele din material Se împunge după 
aceea in marginea tivului luînd 1—2 fire din ţesătură. 


Găurelele duble 

(fig. 12). Se obţin 
prin executarea celui 
de-al doilea rînd ele 
găurele simple, pe 
partea celei de-a 
doua margini a ma¬ 
terialului. Găurelele 
duble se pot lucra şi 
în zigzag formînd în 
partea de sus gău¬ 
rele simple, dintr-un 
număr de fire cu soţ. 
La executarea gru¬ 
pului de jos, se vor 
lua pe ac jumătate 
din firele unei grupe 
şi jumătate din grupa 
a doua, apoi două 
fire din material. 



Fig. 12. Găurele duble. 



Fig. 13. Găurele în zigzag 


3. Punctul de drug (fig. 14] 


Se întrebuinţează pentru întărirea marginii materialului, ţi- 
nînd Ioc de tiv, Se poate folosi şi pentru umplerea golurilor mo¬ 
tivelor ornamentale. în cazul folosirii pentru executarea tivului 
se lucrează pe marginea materialului, începmd execuţia de la 
stînga spre dreapta, pe acelaşi număr de fire dinspre spate spre 
faţă, împungînd cu acul în fiecare ochi al pînzei, trecînd apoi fi¬ 
rul peste marginea pînzei din fală spre spate. Dacă se urmăreşte 
ca punctul să fie mai reliefat, se poate executa peste un fir mai 
gros de aţă sau se îndoaie puţin din marginea pînzei. 


4. Punctul de feston (fig. 15) 


Se foloseşte pentru obţinerea tivurilor în broderiile româ¬ 
neşti, în cazul cînd nu se fac găurele. Ara rol de întărire a mar¬ 
ginii pînzei, dîndu-i şi un aspect frumos, executîndu-se în linie 



dreaptă, pe fire numărate, de la stînga spre dreapta. Acul se trece 
prin material de sus în jos, pe sub atîtea fire orizontale cit do¬ 
rim sa fie de lat, se scoate apoi acul pe faţă, trecîndu-1 pe deasu¬ 
pra firului, pentru formarea nodului. Punctele se repetă cit mai 
apropiat unul de altul. 

B. PUNCTE CU ROL ORNAMENTAL 


a. Puncte executate pe fire numârate 


Dintre punctele care se folosesc pentru realizarea ornamen¬ 
tului şi sînt executate pe fire numărate din pânză fac parte ur¬ 
mătoarele ; 

— punctul înaintea acului; 

— punctul de contur; 

— punctul „ocoV *; 

— punctul de tighel; 

— punctul Mtrînesc ; 

— punctul de lănţişor ; 

— punctul zigzag; 

— punctul plin sau peste fire ; 

—- punctul de cruciuliţa* 




I_I 

Fig. 17, a. Moiiv executat în punct de 
contur şi punct plin. peste fire. 


I. Punctnl Înaintea acului (fig. IC) 


Se execută ca şi punctul folosit pentru cusătură, lucrind însă 
punctele mai mici sau mai mari şi în mai multe rmduri. 



Fig. 16. Punctul înaintea acului pe 
mai multe rmduri. 


2. Punctul de contur (fig. 17) 


Se mai numeşte şi punct „dus şi întors' 1 fiind obţinut din 
punctul înaintea acului (dus) şi completarea golurilor rămase 
prin al doilea rind de puncte atît pe faţă cît şi pe dos. 


3. Punctul „ocol" (fig. 18) 


Este punct care derivă din punctul de contur şi se foloseşte 
pentru executarea de chenare sau completarea unor motive, con- 
turindu-le pe margini, Se execută astfel: se iau pe ac un număr 
de fire, se trage pe faţă formînd pe dos o linie orizontală. Se face 
apoi o linie verticală pe faţă făsînd acelaşi număr de fire în jos, 
apoi se ia pe ac aceeaşi distanţă, formînd iarăşi pe dos o linie 

Fig. 38 r a, Motiv executat în punct „ocol", punct bă- 
trînesc, punct plin peste fire şi punct de cruciuliţă. 


orizontală. Pentru completarea distanţelor rămase libere se re¬ 
vine cu alt rînd de puncte lucrate la fel, dar in sens invers. Fiind 
astfel lucrat se prezintă cu două feţe. 


4. Punctul de tighel 

Se execută după indicaţia dată la cap. A, grupa b şi se folo¬ 
seşte pentru delimitarea unui grup de motive, pentru conturarea 
motivelor, aşa cum indică modelul. 


5, Punctul bătrînesc (fig. 19) 


însăşi denumirea îi atestă vechimea in broderiile româneşti, 
fiind un punct care completează un model ce se poate întrebuinţa 
pe ambele feţe. Se lucrează în diagonală de la stînga la dreapta de 


sus în jos, formînd o linie orizontală peste un grup de fire nu¬ 
mărate pe faţa lucrului, Se scoate acul după acelaşi număr de 
fire în jos în linie verticală, continuînd alît cît necesită modelul. 
Se completează firele rămase libere cele de pe faţă şi de pe dos 
se execută în sus pe diagonală linii orizontale şi verticale, for- 



Fig. 19. Punctul bâtrînesc. 


mîndu-se pe diagonală o scăriţă. Punctul final se obţine prin 
executarea celei de-a doua linii diagonale tot în formă de scă¬ 
riţă, dublarea primei. 


6. Punctul de lănţişor (fig. 20) 


Este un punct de umplutură ce se execută mai mult cu fire 
metalice, întrebuinţat pentru delimitarea unor motive. Se exe¬ 
cută astfel : se scoate firul pe faţă într-un punct, se împunge în 
acelaşi punct scoţînd acul peste un număr stabilit de fire trecînd 



aţa în formă de Laţ pe după ac, se strînge firul de aţă, formîn- 
du-se o buclă. Buclele nu se strîng prea tare şi se vor executa 
egale, pentru fiecare punct acelaşi număr de fire. 

7. Punctul in zigzag (fig. 21) 


Este un punct format din linii oblice atît pe faţă cît şi pe dos, 
luînd forma literei V şi are două fete. Se lucrează de la stingă la 
dreapta, ducmd pe faţă firul în sus oblic peste un număr de fire 
egal atît pe verticală cît şi pe orizontală. Se trece pe dos peste 
acelaşi număr de fire tot în oblic, scoţînd iarăşi firul pe faţă. S-a 
format astfel o linie oblică pe faţă şl una pe dos, repelînd această 



Fig. 21. Punctul în zigzag. 


operaţiune. Pentru obţinerea punctului final se revine cu al doi¬ 
lea rînd de linii oblice în sens invers, adică să acopere spaţiile 
rămase libere de la primul rînd. 


8. PHnctul plin sau peste fire (fig. 22) 


Este acelaşi punct care se foloseşte şi pentru tivuri, denumit 
drug, numai că în cazul ornamental poate lua şi alte forme. Se 
lucrează peste fire numărate, formând linii paralele pe verticală 



Fig. 22. Punctul plin peste fire. 


cît mai apropiate, ce pot avea aceeaşi lungime sau lungimea li¬ 
niei poate fi scăzută Ia un capăt şi crescută în celălalt cu cîte un 
fir din pînză, în funcţie de forma modelului. 


Se lucrează de Ia stingă spre dreapta, numărînd un grup de 
fire în sus şi trasînd firul vertical pe faţa, se scoate pe dos peste 
acelaşi număr de fire sau crescînd şi descrescînd (aşa cum in¬ 
dică modelul), revenind apoi pe faţă, de unde se repetă această 
operaţiune. Este un punct compact folosit pentru acoperirea go¬ 
lurilor unui model sau pentru delimitarea unor modele. 


9. Punctul de cruciuliţă 


Este punctul care a cunoscut cea mai mare frecvenţă pe în- 
ti eg teritoriul ţării de la început şi pînă astăzi. Se poate executa 
în două feluri: punct de cruciuliţă cu o singură faţă şi punct de 
cruciuliţă cu două feţe. 

Punctul de cruciuliţă cu o singură faţă (fig. 23). Este format 
din două linii oblice suprapuse, una de la stingă la dreapta şi 


Fig. 23 . Punctul de cruciuliţă 
cu o singură faţă. 



cealaltă invers, de la stînga spre dreapta pe faţa lucrului, iar pe 
dos se formează două linii verticale. Ornamentaţiile cu acest 
punct se folosesc numai pe faţă. 

Punctul de cruciuliţă cu două feţe (fig. 24). Acest punct se 
foloseşte în execuţia lucrărilor fine care trebuie şă aibă acelaşi 
aspect frumos, atît pe faţă cît şi pe dos, cum ar fi perdelele, şer¬ 
veţelele, costumele populare. Se lucrează în patru şiruri de puncte 







Fig. 24. Punctul de cruciuliţă 
cu două feţe. 



oblice, iar pe dos se formează aceleaşi linii care se suprapun cu 
cele de pe faţă şi astfel dispar liniile verticale. 


b. Puncte ornamentale pe fire scoase din pînzâ 

Din această categorie fac parte : găurelele, ajururile şi şa^ 
bacele. 


1. Găurele 


Punctul de găurele este cel mai simplu punct de ajur şi se 
execută după explicaţia dată în executarea tivului cu găurele. 
Găurelele pot constitui puncte ornamentale singure sau combi¬ 
nate cu alte puncte, pentru înfrumuseţarea mileurilor, şerveţe¬ 
lelor, feţelor de masă, perdele etc. 


2, Ajur uri 


Ajurul (fig. 25) se formează prin gruparea găurelelor în dife¬ 
rite moduri, avînd la bază fire scoase din pînză, însă pe o por¬ 
ţiune mai lată decît la găurele. Pentru executarea ajururilor se 
va folosi un fir de aţă mai gros decît firul materialului pe care 
se lucrează. Realizarea ajurului se face prin trei operaţiuni : 
scoaterea firelor, formarea de găurele şi gruparea găurelelor prin 
diverse puncte. Pentru ajururile înguste, firele se scot pe toată 


lungimea, iar pentru cele mai late se scot mai întîi cele care de¬ 
termină lăţimea lui şi restul se vor tăia pe porţiuni pentru a se 
evita scămoşarea sau ruperea acestora. în cazul cînd ajurul se 
execută pe două laturi care se întretaie, La întretăiere, prin scoa¬ 
terea firelor pe amîn- 
două direcţii va rezulta 
în material un gol. 

Marginile materia¬ 
lului de la acest gol, 
vor fi întărite cu puncte 
de feston sau drug, iar 
odată cu executarea 
ajurului se vor umple 
cu diferite puncte. în- 
tr-un ajur se pot com¬ 
bina mai multe feluri 
de puncte, se pot repeta 
pe mai multe şiruri 
acelaşi model sau se pot uni mai multe modele generînd 
altele noi. 

Cel mai simplu ajur se formează prin înnoda rea în punct de 
feston a unei grupe formată din două, trei sau patru puncte de 
găurele duble pe mijlocul acestora, cu firul de aţă. In execuţia 
ajurului găurelele pot fi prinse încrucişat, în zigzag sau pot că¬ 
păta forma unui pă¬ 
ianjen. 

Ajurul păianjen (fig. 

26). După ce s-au gru¬ 
pat găurelele într-un 
număr stabilit, cu punct 
de ţesut se lucrează pă¬ 
ianjenii. Se ţese cu acul 
împrejurul nodului, de¬ 
asupra şi dedesubtul 
fiecărei găurele pînă se 
acoperă jumătate din 
firul de legătură. Se fi¬ 
xează păianjenul îm- 
pungînd acul în. firele de la marginea lui, lingă firul de mijloc. 
Legătura de la un păianjen la altul se face prin puncte de şnur 
pe firul de la mijloc. 

Tot din grupa punctelor executate pe fire scoase din pînză, 
face parte şi şabacul. 

Fig. 26. Ajurul păianjen. 


(~ l 

li 

mu 

r 





Fie. 25. Ajurul cu fir legat la mijloc. 

3, Şabace 


Şabacul. Este un ajur cu firele prinse aproape în întregime 
în puncte de ţesut. Se poate lucra şi fără executarea în prealabil 
a găurelelor, numărînd însă firele. Poate fi cu motive mai mari 
sau mai mici, cu un rînd, două sau trei de picioruşe, în formă de 
teu etc. r avînd comun punctul de lucru, punctul de ţesut. 

Şabacul cu un singur rînd de picioruşe (fig. 27). Se scot firele 
necesare lăţimii şabacului, apoi se ia o grupă de patru fire şi se 



Fig. 27 r Şabae cu un sin¬ 
gur rînd de picioruşe. 


uneşte cu alta tot de patru fire prin şase sau opt rânduri de puncte 
de ţesut Acesta poate fi folosit ca terminaţie la alte ajururi sau 
drept punct ornamental. 


Şabacul în formă de teu (fig. 28). Se scot firele stabilite pentru 
lăţime. Se lucrează pe grupe de patru lire. Se unesc patru grupe 
a cîte patru fire prin şase şiruri de tesut. Punctul de ţesut se lu¬ 



crează luînd un grup de fire şi lăsînd altul dar cind se întoarce se 
ia cei lăsat şi se lasă cel lucrat. 

Se continuă lucrul numai pe cele două grupe din mijloc pe 
care se fac în jur nouă puncte de ţesut. Următorul motiv se în¬ 
cepe de unde s-a terminat primul, alternînd teurile în sus şi în 
jos. Se poate lucra şi pe mai multe şiruri. 

De felul cum vor fi întrebuinţate punctele descrise, asocierea 
dintre ele precum şi armonizarea culorilor, depinde reuşita unui 
obiect ornamentat cu motive româneşti pe care ni-l dorim întot¬ 
deauna cit mai frumos. 



MATERIALE FOLOSITE 

ÎN EXECUTAREA CUSĂTURILOR ROMÂNEŞTI 


rite de ţesăturile din fire naturale de in, cînepă, lină, bumbac, ul¬ 
terior adăugîndu-se cele artificiale şi sintetice care permit ace¬ 
leaşi posibilităţi de decorare ca şi primele. 


Executarea cusăturilor se face pe un material de suport care 
are un rol important în reuşita acestora. Materialele întrebuin¬ 
ţate astăzi sînt foarte variate. Iniţial, aceste materiale erau ofe¬ 

Materialele întrebuinţate pentru executarea cusăturilor ro¬ 
mâneşti trebuie sa prezinte o uniformitate în dispunerea firelor 
ţesăturii, să aibă o contextura mai rară şi foarte regulată a fire¬ 
lor pentru a permite numărarea acestora. 

In general, materialele ţesute se micşorează la primul spălat 
şi de aceea e bine ca înainte de croirea unui obiect ce urmează 
a fi ornamental, să se dea mai întîi la apă, se calcă umed pe di¬ 
recţia de lungime a firelor şi apoi se iroce la executarea orna¬ 
mentului. 

Materialele care au o pondere mai mare în executarea bro¬ 
deriilor româneşti sînt: pînza românească, etamina, panamaua, 
matadorul. 

Pînza românească. Este ţesută la războiul manual cu lăţimea 
de 60—70 cm, în culoare albă, cu firul de urzeală şi bătătură ceva 
mai plin. Pe această pînză se lucrează motive populare, găurele, 
ajururi şi şabace. 


Tot ţesută în război se obţine o pînză mai subţire care se nu¬ 
meşte ,,pînză topită ,J ce are un aspect transparent dînd o notă 
distinctă frumuseţii broderiei. 

Etamina. Este o ţesătură de bumbac mai rară, cu lăţimea de 
80—90 cm. Se prezintă sub o formă de reţea cu firele groase şi 
rare ; cu fire mai subţiri şi rare sau cu firele pline formate din 
mai multe fire subţiri. Se pretează mai mult la executarea obiec¬ 
telor pe care se lucrează cu fir de lină mai gros, cum ar fi, per¬ 
nele fantezii, cuverturi, draperii, peretare etc> 

Panamaua. Este o ţesătură din bumbac cu firul mai plin, dis¬ 
pus foarte regulat, atît în urzeală cît şi în bătătură. 

Se foloseşte pentru decorarea şerveţelelor, seturilor, feţe de 
masă. 

Matadorul. Este o pînză de in în care firele sînt grupate cîte 
două, avlnd lăţimea de 80 cm ; se găseşte într-un sortiment va¬ 
riat de culori. 



FURNITURI 


Firele cel mai frecvent folosite în executarea ornamentelor, 
sînt cele din bumbac, rezistente la spălat şi în colorit, oferite 
de comerţ in forme şi denumiri variate. Printre acestea sînt: 
bumbăcelul, mulineul, prezentate sub formă de jurubiţe în culori 
variate. 

Bumbacul mercerizat, cu firul mai gros, prezentat sub formă 
de bobine (coton perle), se prezintă de asemenea în culori variate. 


Firele de mătase artificială, se găsesc sub formă de jurubiţe 
cu firul mai gros sau papiote cu firul mai subţire şi se întrebuin¬ 
ţează în executarea obiectelor care nu se spală prea des. 

Firul de lină, este întrebuinţat pentru broderiile de pe ţesă¬ 
turi mai groase şi se găseşte sub formă de ghem sau scul, în 
culori diferite. 

COLORITUL 


Unul din elementele esenţiale care scoate în relief frumu¬ 
seţea proprie a cusăturilor noastre româneşti oferindu-le pros¬ 
peţime şi armonie, îl constituie aplicarea în colorit a firelor cu 
care se execută cusăturile. Din punct de vedere al coloranţilor 
folosiţi, broderiile româneşti au trecut prin doua etape* Prima eta¬ 
pă a fost aceea a coloranţilor vegetali pe baza de plante, extraşi 
din rădăcini, tulpini, flori, de care se leagă o gamă variată de 
culori cu o notă mai puţin stridentă, sobră. 

Utilizarea coloranţilor industriali a dus la trecerea de Ia pri¬ 
ma etapă la cea de a doua, care permite un colorit mai viu, cu 
nuanţe mai stridente, dar în care $e remarcă fără îndoială un 
permanent interes pentru nuanţa şi discreţie. 


în cadrul coloritului, de un remarcabil efect este utilizarea 
contrastului de culori, a culorilor complementare uneori, pre¬ 
cum şi sublinierea reciprocă a celor principale. 

Folosirea unei singure culori în realizarea unui motiv orna- 
mental, constituie cea mai simplă compoziţie coloristică, mono¬ 
cromă, folosind de obicei culoarea roşie. 

Culorile de bază tradiţionale specifice artei noastre populare 
sînt alb, negru, roşu, treptat adăugîndu-se şi celelalte : galben, 
verde, albastru, păstrînd însă o armonie perfectă. Compoziţiile 
cromatice precum şi armonia pe care o prezintă coloritul în bro¬ 
derii, constituie aspecte diferenţiate de ]a o zonă la alta, fiind un 
element important al stilului local cu particularităţi proprii şi 
variaţie foarte mare. 


S DECORUL ORNAMENTAL 

ÎN CUSĂTURILE ROMÂNEŞTI 


In cusături, decorul îl formează compoziţiile ornamentale sau 
modele ornamentale, rezultate dintr-o îmbinare armonioasă a 
motivelor ce vor forma ornamentul. Motivul ornamental repre¬ 
zintă o succesiune de puncte ornamentale dispuse într-un anu¬ 
mit sistem. 


Decorul este strîns legat de forma şi dimensiunile obiectului 
precum şi de funcţia pe care o îndeplineşte acesta. Amplasarea 
se va face printr-un echilibru perfect, fără încărcări şi suprapu¬ 
neri* în executarea costumului popular amplasarea decorului se 
face în primul rînd pe porţiunile vizibile şi mai puţin supuse 

uzurii. O piesă de costum colorată mai intens, va fi întregită în- 
Lr-un echilibru perfect prin evidenţierea spaţiilor albe ale altei 
piese mai puţin ornamentată. 

în ceea ce priveşte decorul pentru obiecte de înfrumuseţare 
a locuinţei, printre care feţele de masă, mileuri, şerveţele acesta 
poate fi amplasat în mai multe variante, printre care : 

— decorul este uniform amplasat pe toată suprafaţa ; 

— concentrat la mijloc sau pe părţile laterale 

— în colţuri cu motive de legătură, 

în obţinerea unui decor cit mai reuşit trebuie să ţinem cont 
de organizarea ritmică a compoziţiilor ornamentale prin repe¬ 
tarea într-o anumită ordine a elementelor decorative, precum şi 
simetria acestora. Decorul se sprijină pe elemente ornamentale 
compuse, avînd de obicei o valoare inegală, elementele princi¬ 
pale alternează, fiind încadrate uneori de elemente mai puţin 
importante, ceea ce duce la un ritm variat şi de o deosebită va 
loare decorativă. 


Motivele ornamentale pot fi : geometrice, vegetale sau 
figurale. 

Cel mal important şi răspîndit este sistemul geometric avînd 
ca element de bază rombul. Rombul prezintă o mare varietate 
de motive derivate din el j romb cu liniuţe pe margini, romburi 
concentrice, jumătăţi de romb, romb dinţat, precum şi multe alte 
combinaţii interpelate romboidal cu care formează compoziţii 
unitare. Obţinerea de noi modele, prin acest sistem se realizează 
datorită posibilităţii sale de cuprindere de noi elemente şi de 
variaţie pe aceleaşi teme prin : descompunere, recompunere, în- 
jumătăţire, dublare, alăturare, schimbarea raportului dintre mo^ 
tive şi fond, schimbarea dintre fond şi motive. Aceste procese 
au constituit punctele de plecare în realizarea unor modele din¬ 
tre cele prezentate. Motivele ornamentale vor fi desenate pe hîr- 
tie milimetrică unde un punct de pe hîrtie va corespunde unui 
grup de două, trei sau patru fire, numărate pe pinză, în funcţie 
de grosimea acesteia. 



APLICAŢII 

ALE CUSĂTURILOR ROMÂNEŞTI 


Cusăturile populare româneşti ne oferă un cîinp variat de 
posibilităţi în ceea ce priveşte aplicarea lor pe obiecte decora¬ 
tive, de îmbrăcăminte şi uz casnic. Incepînd de la cele mai sim¬ 
ple obiecte ce se găsesc într-un interior printr-o îmbinare armo¬ 
nioasă a utilului cu frumosul, aplicaţiile îşi spun cuvîntul, ofe- 
rindu-ne valori de o deosebită originalitate şi frumuseţe. 

împodobirea discretă, cu motive populare româneşti, a unor 
obiecte din locuinţa noastră printre care : feţe de masă, milieuri, 


şerveţele, perdele etc., precum şi a unor piese de îmbrăcăminte 
cum ar fi : bluze, rochii, pardesiuri, oferă posibilitatea folosirii 
a tot ceea ce este semnificativ din bogata creaţie a artei popu¬ 
lare, a tot ce a creat de-a lungul anilor inegalabila măiestrie a 
artistului popular. 

Cusăturile româneşti îşi găsesc cea mai largă aplicare în 
executarea costumului popular şi a altor obiecte. 

FEŢE DE MASĂ 


Din punct de vedere al utilizării se pot distinge două catego¬ 
rii de fete de masă : 

1. Feţe de masă care se folosesc pentru servirea mesei în anu¬ 
mite ocazii şi se execută numai din material alb ce pot avea drept 
ornamentaţie discrete modele de ajururi. La acestea se execută 
şi şervetele. 

?" I 11 cea a doua categorie sînt incluse feţele de masă fo¬ 
losi Le în mod obişnuit pentru ornamentaţie, atît pentru masa din 
sufragerie cit şi din bucătărie şi pot fi ornamentate cu broderii 
româneşti sau broderii colorate. 

_ Pentru realizarea feţelor de masă ornamentate cu broderii ro¬ 
mâneşti se folosesc materiale care permit executarea punctelor 
pe fire numărate. Pot avea forma pătrată sau dreptunghiulara. 

Dimensiunile unei fete de masă vor fi alese în funcţie de mă¬ 
rimea mesei şi scopul întrebuinţării. Marginile se pot executa în 
tiv cu găurele sau tiv cu marginea festonată, folosind pentru fes- 
ton culoarea care predomină în modelul de ornamentaţie. In ceea 
ce priveşte modelele de ornamentaţie, acestea sînt foarte variate, 
prezentînd diferite situaţii a modului de amplasare. 

Ştiut fiind că modelele ornamentale trebuie să prezinte o si¬ 
metrie perfectă pentru toate cele patru colţuri sau laturi, se va 
face împărţirea exactă a feţei de masă pe sferturi cu ajutorul 
unui fir de aţă colorată. După împărţirea pe sferturi, se va com¬ 
para modelul prezentat pe hîrtia milimetrică, unde un punct de 
pe hîrtie va corespunde unui punct formal-dintr-un număr sta¬ 
bilit de fire din pînză, mai multe pentru o pinză subţire şi mai 
puţine pentru una groasă. 

Execuţia modelului se va începe din linia de mijloc a colţu¬ 
lui, mergînd pînă în linia de mijloc a unei laturi, atunci cînd 
este concentrat în colţuri. în cazul cînd modelul este amplasat 
pe părţile laterale, se va începe execuţia din centrul unei laturi. 

Colţurile, vor fi executate identic, iar atunci cînd în mijlocul 
laturii feţei de masă, modelul nu se uneşte corect din cele două 
colţuri, pentru a nu-1 deforma, se poate lăsa liber o porţiune de 
o parte şi de alta a liniei de mijloc sau se improvizează un mic 
motiv de legătură. ■ 

Compoziţia ornamentală din punct de vedere al amplasării 
pe faţa de masă poate prezenta mai multe situaţii printre care : 

— amplasarea se poate face în cele patru colţuri, cu motive 
de legătură între ele, care pot fi înguste sau mai late, unul sau 
mai multe; 


— amplasarea pe toate cele patru laturi a unui model mai lat, 
avmd de o parte şi de alta două rînduri de chenare mai înguste ; 

— amplasarea motivelor pe porţiunea care acoperă faţa me¬ 
sei, legătura dintre ele fiind formată din acelaşi model de chenar 
ce se va folosi pe cele patru laturi în partea de jos a feţei de 
masă ; 

— amplasarea de motive în diagonală începmd din mijlocul 
unei laturi, formînd un pătrat, iar în colţuri se poate înscrie tot 
un model în diagonală paralel cu latura pătratului, sau un chenar 
formînd un unghi drept pe o anumiLă porţiune din faţa de masă, 
la distanţe egale faţă de motivul central; 

— amplasarea de motive risipite pe toată faţa de masă la dis¬ 
tanţe egale între ele. 

Decorarea feţelor de masă se poate face şi cu ajururi sau 
combinaţie de ajururi şi motive ornamentale, urmărind o dispu¬ 
nere cit mai justă a cîmpurilor ornamentale şi un colorit cit mai 
plăcut. 

Deosebit de decorative sînt şerveţelele şi mileurile cu bro¬ 
derii româneşti al căror mod de ornamentare este ca şi al feţelor 
de masă. Avînd însă dimensiuni mai mici se vor alege modele 
adecvate acestor mărimi, prezentînd x r ariate forme în ce priveşte 
amplasarea motivelor de ornamentaţie. 


GARNITURI DE SETURI 


Garnitura de seturi este formată dintr-un milieu de formă 
dreptunghiulară de dimensiuni mai mari, care se mai numeşte 
şi tişlaifer şi un număr de patru, şase sau mai multe şerveţele 
dreptunghiulară mai mici. 

Atît milieul cit şi şerveţelele vor fi decorate discret cu ace¬ 
leaşi motive româneşti sau ajururi pentru a forma o garnitură 
completă. 

Tivul garniturii de seturi se poate face în feston, tiv cu gău¬ 
rele sau cu franjuri simple. Franjurile simple se obţin prin exe¬ 
cutarea unui rînd de găurele simple sau duble pe toate cele 
patru laturi şi înlăturarea firelor din pînză în partea exterioară 
pe distanţa de 1—3 cm, sau atît cît dorim să fie de lungi franjurile. 

Ornamentarea se poate face cu galoane mai late de broderie 
pe cele două laturi de lăţime ale dreptunghiului, cu motive dis¬ 
puse pe colţuri şi laturi, cu sau fără chenare, cu sau fără legă¬ 
tură între motivele din colţuri. 


Şerveţelele pot avea drept ornament motivul de pe tişlaifer 
sau un fragment dispus intr-un colt Si un chenar îngust care să 
continue în rest ornamentaţia pentru celelalte trei colţuri. Şerve¬ 
ţelele pot fi şi de formă pătrată. 

Pentru întregirea unui interior in stil popular mai pot fi orna¬ 
mentate cu cusături româneşti, perdele, perne fantezii, diferite 
abajururi, peretare, avînd la bază aceeaşi tehnică în execuţia 
motivelor. 

Dîndu-le o interpretare justă în ceea ce priveşte funcţia pe 
care o îndeplinesc, a folosirii punctelor de lucru şi a coloritului, 
obiectele împodobite în stil popular, alături de celelalte obiecte, 
vor forma o ambianţă cit mai plăcută şi totodată modernă. 


BLUZE 


Făcînd parte din ansamblul vestimentar, bluza oferă posibi¬ 
lităţi de înfrumuseţare prin aplicarea de motive româneşti con- 
ferindu-i strălucire şi originalitate. 

La ornamentarea unei bluze trebuie să avem în vedere ca 
materialul din care se confecţionează să permită executarea 
punctelor pe fire numărate, tipul de bluză şi destinaţia acesteia. 

întrucît există mai multe tipuri de bluze şi posibilităţile de 
ornamentare sînt variate. 

Bluza gen iie, generând din iia costumului popular, se con¬ 
fecţionează din materiale mai subţiri, permiţînd ornamentarea cu 
galoane de broderie denumite şi rîuri, ce se pot aplica pentru 
faţă, spate şi mîneci în linie verticală sau cu ajururi fine. 


Mal poaLe fi ornamentată cu motive mici amplasate la dis¬ 
tanţe egale pe toată bluza. La această bluză faţa şi spatele se 
croiesc după acelaşi tipar, fiind foarte largi se strîng cu un şnur 
pe lingă gît la fel şi mîneca se strînge pe şnur. 

Bluza chimano — are specific croiala feţei şi spatelui odată 
cu mîneca şi permite ornamentarea cu modele româneşti pe piept 
în galoane verticale sau broderia se poate executa din linia 
de mijloc a feţei în forma literei V, simetric de o parte şi de alta. 
Atunci cînd bluza se încheie în nasturi, execuţia colţului se în¬ 
cepe din linia de mijloc a nasturilor. Motivele mai pot fi ampla¬ 
sate în grupuri de cîte două sau trei, urmînd linia diagonală şi 
avînd drept axă de simetrie linia de mijloc a nasturilor. 

Bluza cu guler şl mîneca aplicată — permite ornamentarea 
ei cu motive înguste pe partea exterioară a gulerului şi manşete¬ 
lor în cazul în care are mîneci lungi. 

Motivele româneşti oferă multiple variate de ornamentare 
a bluzelor, trebuie însă să avem în vedere că astfel ornamentate 
se pot îmbrăca Ia o fustă simplă într-o singură culoare care să 
se asorteze ca material şi culoare cu bluza. 

Amplasarea pe verticală a motivelor avantajează persoanele 
cu silueta mai plină, iar amplasarea pe orizontală persoanele mai 
înalte şi mai slabe. 

Dîndu-i o interpretare justă, bluza astfel ornamentată poate 
constitui o ţinută frumoasă pentru orice vîrstă şi împrejurare. 

Printre celelalte obiecte de îmbrăcăminte care mai pot fi 
ornamentale cu broderii româneşti se mai pot include rochiile, 
pardesiuiile, cordoane, poşete etc, 

Alegerea motivelor, amplasarea lor precum şî a obiectelor ce 
urmează să fie ornamentate, rămîne la aprecierea tuturor celor 
care iubesc cusăturile româneşti şi doresc să contribuie la îm¬ 
bogăţirea folclorului nostru românesc. 





















PLANŞE 








. . . . — 

